cyanic-selkie/wikianc huggingface dataset:
روجھاڻ
روجھاڻ پاڪستان جي صوبي پنجاب جي ڏاکڻي ضلعي راجن پور جي تحصيل جو صدر مقام آهي. آبادي جي لحاظ کان راجن پور ضلعي جو سڀ کان گھٽ آبادي وارو شھر آھي جيڪو ضلعي صدرمقام کان 70 ڪلوميٽرن جي فاصلي تي واقع آهي.سابق نگران وزيراعظم بلخ شير مزاري جو اباڻو شھر آھي. ھن شھر کي خيمن جو شھر پڻ چوندا آھن.ھن جو سڀ کان ويجھو شھر ڪوٽ مٺن آھي. ھي شھر پنجاب جي سڀ کان پوئتي پيل علائقي ۾ واقع آهي. 2012 ۾ ھن شھر کي ميونسپل ڪميٽي جو درجو مليو ۽ شھر کي ٻارھن بلاڪن ۾ ورهايو ويو. 5 ڊسمبر 2015 جي اليڪشن ۾ ھتي پاڪستان مسلم ليگ (اين) جا 6 ۽ پاڪستان تحريڪ انصاف جا 6 ڪائونسلر چونڊجي آيا. ھن شھر ۾ اڪثريت ۾ مزاري قبيلي جا ماڻهو رھن ٿا.
تعليم
ھي شھر تعليم ۾ ڏاڍو پوئتي پيل آھي. ماڻھن کي تعليم جي بنيادي سهولتون گھٽ مليل آهن. ھن شھر جي خواندگي جي شرح 11 سيڪڙو آھي.
معيشت
ھن شھر جي معيشت زرعي جنسن جو واپار ۽ ٻھراڙيءَ ۾ زراعت ۽ چوپايو مال جي فارمنگ آهي
صفر
صفر اسلامي ڪيلينڊر جو ٻيون مھينو آھي. ان کي صفر المظفر بہ چيو ويندو آھي. ان مھيني تي صفر نالو اسلام جي آمد کان اڳ جو پيل آهي. لفظ صفر جي معني آهي خالي. سن مھيني ماڻھن جا گھر ماڻھن کان اڪثر خالي ھوندا ھئا ڇوتہ ان مھيني سڀ کاڌ خوراڪ حاصل ڪرڻ لاءِ گھرن کان نڪرندا ھيا. صفر جي معني ھوا جو سوسٽ پڻ آهي جو ان مھيني تيز ھوائون گھلنديون ھيون. شروع ۾ 2 ھجري کان اڳ ھر ٽئين سال ھڪ مھينو وڌائي ان سال کي تيرھن مھينن جو ڪيو ويندو ھو، جنھن سان قمري ۽ شمسي سال جي وچ ۾ ھر سال ٿيندڙ 10 ڏينھن جو فرق ختم ٿي ويندو هو. تنھن ڪري ھي مھينو ھر سال ان ساڳي بھار جي موسم ۾ ايندو ھيو پر سن 2 ھجري ۾ سورة التوبة جي آيت نمبر 36 نازل ٿيڻ کان پوء (جنھن ۾ سال ۾ صرف ٻارھن مھينن کي لازمي ڪيو ويو) ان تيرھين مھيني شامل ڪرڻ جو سلسلو بند ڪيو ويو جنھن ڪري صفر ھاڻي مستقل ان ساڳي ھوائن جي موسم ۾ نہ ايندو آهي.
حوالا
صفر زمرو:اسلامي اصطلاح زمرو:اسلامي ڪئلينڊر زمرو:اسلامي ڪئلينڊر جا مھينا
دي نمبرز (ويبسائٽ)
دي نمبرز ' (The Numbers) هڪ فلم انڊسٽري ڊيٽا ويب سائيٽ آهي جيڪا باڪس آفيس جي آمدني کي هڪ منظم ، الگورٿمڪ طريقي سان ٽريڪ ڪري ٿي. ڪمپني پڻ تحقيقاتي خدمتون ڏئي ٿي ۽ فلم پروجيڪٽس جي آمدني جي اڳڪٿي ڪري ٿي.
عيد نماز
عيد نماز (Eid prayers) (عربي: صلاة العيد) ٻن اسلامي ڏڻن (عيدين) جي موقعن تي ادا ڪئي ويندڙ خصوصي نماز آھي۔ عيد الفطر جي نماز پھرين شوال تي ادا ڪئي ويندي آھي۔ عيد الاضحيٰ جي نماز ڏھ ذوالحج تي ادا ڪئي ويندي آھي. ٻنھي موقعن تي ھي خصوصي نمازون عام طور تي عيد گاھ ۾ ادا ڪيون وينديون آھن۔ عيد جي نماز ۾ ٻہ رڪعتون واجب شامل آهن ۽ ان جي صحيح ۽ واجب ھجڻ لاء ساڳيا شرط آھن جيڪي جمعي جي نماز جا آھن پر عيد جي نماز ۾ خطبو شرط ناھي جيڪو جمعي جي نماز ۾ لازمي شرط ھوندو آھي. عيد نماز ۾ خطبو سنت آھي. عيد جي نماز جو وقت سج نڪرڻ سان پيلاڻ جي ختم ٿيڻ بعد شروع ٿئي ٿو ۽ سج جي زوال تائين جاري رھي ٿو پر مستحب آھي تہ عيد نماز ۾ دير نہ ڪئي وڃي. اھا نماز اڪيلي سر نہ ٿي پڙھي سگھجي. ان جي قضا ڪانہ ٿيندي آهي. ھن نماز ۾ اذان ۽ اقامت نہ ٿيندي آهي. اھل حديث وارن لاء عيد نماز ۾ عورتن جي ۽ ٻارن جي شرڪت سنت آھي. عيد جو خطبو سنت آھي پر ان جو ٻڌڻ واجب آهي.خطبو نماز بعد پڙھڻ سنت آھي. ٻہ خطبا پڙھڻ ۽ ٻنھي جي وچ ۾ جمعي جي نماز جي خطبي واري وقفي جيترو ويھڻ سنت آھي.
پڻ ڏسو
زمرو:نماز زمرو:عيد
ڊاسوڙي
حوالا
زمرو:سنڌ جو يونين ڪائونسلون زمرو:سنڌ جون گُنجان آباديون زمرو:سنڌ جون يونين ڪاؤنسلون زمرو:سنڌ جون يونين ڪائونسلون زمرو:سنڌ جي آبادي واري شهر
ووهان
ووهان عوامي جمهوريا چين جي صوبو ھوبئي جو گاديءَ جو هنڌ آهي. اهو هوبئي پرڳڻو جو وڏو شهر ۽ مرڪزي چين (مک زمين چين) ۾ سڀ کان وڏو شهر آھي، جنھن جي آبادي 11 ملين کان مٿي آھي، ان شھر جي گڏيل آبادي 10,120,000 ماڻھن تي مشتمل آھي ھي شھر آبادي جي لحاظ کان چين جو نائون سڀ کان وڌيڪ چيني شهر ۽ چين جو نوَ قومي مرڪزي شهرن منجھان هڪ آهي.
"وهان" جو نالو شهر جي تاريخي وڇنگ، هانڪاو ۽ هانانگ جو گڏيل نالن منجھان نڪتل آھي، ھي ٽي شھر (武汉三镇) جي نالي سان مشھور آھن، جن کي گڏيل طرح "وان 武汉三镇 آف وهان" ( 武汉三镇 ) جي ٽن نالن سان سڏيو ويندو آهي. اهو اوڀر جينان ميدن ۾، يانگٽيز نديء جي وڌي وھڪري واري سنگم تي آهي ۽، هان ندي، جو سڀ کان وڏو پاڻي ڇوڙ ڪرڻ جو ذريعو آھي ۽ "نون صوبائي دولت" جي نالي سان سُڃاتو ويندو آهي."
ووان ۾ تاريخي واقعن جو سلسلو، 1911 وڇانگ ضلعو کان شروع ٿيو. شھر جي کاٻي پاسي ونگ جي تحت 1927ع ۾ چين جي گاديء جو مختصر طور هو Kuomintang (KMT) جي حڪومت جي سربراهي ۾ وانگي Jingwei. ٻيو شهر بعد ۾ ٻه سال جاپاني جنگ دوران 1937ع ۾ ڏهن مهينن تائين چين جي ويرمي واري گاديء جي حيثيت سان قائم ھيو. ڪورونوايرس بيماري 2019 ۾ پهرين ڊسمبر 2019ع ۾ ووهان جي سڃاڻپ ٿي هئي.
حوالا
زمرو:آواز وارا فائل رکندڙ مضمون
جهلم
جھلم شھر درياء جھلم جي ڪناري تي واقع آهي ۽ جھلم ضلعي جو صدر مقام آهي جيڪو اتر پنجاب ۾ واقع آهي. برٽش انڊيا ۾ ھتان جي ماڻھن جي فوج ۾ تمام وڏي نمائندگي ھئي جنھنڪري ھن شھر کي پھريون دفعو وڏي مشھوري ملي. پاڪستان ٺھڻ بعد بہ فوج ۾ ھتان جي ماڻھن جي وڏي پيماني تي ڀرتي ٿي جنھن ڪري ھن شھر کي فوجين جي شھر ۽ ٻيو شھيدن ۽ غازين جي شھر طور مشھوري ملي. ھن شھر جي ڀرسان ڪجھ ميلن تي اھا تاريخي جاء واقع آھي جتي سڪندراعظم ۽ راجا پورس جي فوجن وچ ۾ ھيڊيپس واري جنگ لڳي ھئي جنھن جي پاسي ۾ سڪندراعظم بوسيفالا شھر جو بنياد وڌو جيڪو ھن پنھنجي پياري گھوڙي بوسيفالس جي ان جنگ ۾ مرڻ کان پوءِ ان جي ياد ۾ ٺھرايو. سورھين صدي عيسويءَ ۾ ٺاھيل روھتاس فورٽ، ۽ ساڳي صدي ۾ شير شاھ سوري پاران ٺھرايل رستو گرينڊ ٽرنڪ روڊ۽ ٽيلايان جوڳيان وارو قديم مندرن جو عمارتي مرڪز پڻ ھن شھر جي ڀرسان واقع آهن.1998 ۾ ھن شھر جي آدمشماري 145647 ھئي. 2012 ۾ 188803 تي پھتي.
جھلم نالو
انجم سلطان شھباز جي لکيل ڪتاب تاريخ جھلم مطابق : جھلم لفظ ٻن لفظن جو مرڪب آهي: جل ۽ ھم. جل’ جي معنیٰ اھي صاف پاڻي'. لفظ ھم جي معنیٰ آهي: آسماني برف. اھڙيءَ طرح ا جھلم معني برف جو صاف پاڻي. اھو نالو ان ڪري پيو جو جھلم درياء ھماليہ جي برفاني علائقي مان نڪري وھي ٿو ۽ ان درياءَ جي ڪري ھن شھر تي نالو جھلم پئجي ويو. ڪجھ ليکڪن ھڪ ٻي روايت جو پڻ ذڪر ڪيو آهي تہ جڏهن دارا اعظم جنگ کٽي جھلم درياء جي ڪناري تي پھتو تہ اتي جھنڊو کوڙيو ھئائين ۽ ان مقام کي 'جاء علم سڏيو ھئائين جيڪي بگڙجي جھلم ٿي ويو. بظاهر اھا روايت تمام ڪمزور لڳي ٿي.
قديم دؤر
گجر، جٽ ۽ اھير جيڪي ھاڻي لوڻياٺي پاسي ۽ اتر واري زميني پليٽ تي رھن ٿا، جھلم جا اصل رھاڪو ھيا. جھلم جي تاريخ مھاڀارت جي نيم ڏندڪٿائي دور تائين ڦھليل آھي. ھندن جي روايتن مطابق پنج پانڊون ڀائرن جلاوطنيءَ دوران ھن شھر ڀرسان لوڻياٺي علائقي ۾ پناھ ورتي هئي. سڪندراعظم ۽ راجا پورس وچ ۾ جنگ بہ ھن شھر ڀرسان ھيڊيپس واري ميدان تي لڳي
وچولو دؤر
1005 م محمود غزنوي ھي علائقو فتح ڪيو. ان بعد دھلي جي سلطنت ۽ مغل سلطنت جي ڪنٽرول ۾ رھيو. بابر نامه مطابق مغلن ھتان جي جٽج ۽ گاکارن کي زبردستي مسلمان بڻائڻ جي پاليسي تي عمل ڪيو ۽ آھي قبيلا اسلام ۾ داخل ٿيا. انھن قبيلن کي مسلمان بنائڻ جو سھرو مغلن تي آهي. اورنگزيب جي وفات بعد مغل ايمپائر ڪمزور ٿي وئي تہ دراني ايمپائر ھن علائقي تي قبضو ڪيو پر جلد ئي سکن کين علائقي مان نيڪال ڪيو.
سکن جو دؤر
مغلن کان پوءِ جھلم سک ايمپائر جي قبضي ۾ آيو جيڪي 1849 تائين حاڪم رھيا.
thumb|سکن جي دؤر ۾ جھلم فورٽ
برٽش دؤر
thumb|upright|ماربل جي [[رحلجيڪا 35 برٽش فوجين جي ياد ۾ سينٽ جان چرچ اندر نصب ڪئي وئي جيڪي 1857 ۾ باغي فوجين سان وڙھندي مارجي ويا ھئا جن ۾ ڪيپٽن فرانسس اسپرنگ پڻ شامل ھو]] 1849 ۾ انگريزن ھن علائقي کي پنھنجي قبض ۾ آندو.1857 جھلم شھر م انگريزي فوج جي مقامي ماڻهن تي مشتمل چوڏهين نيٽو انفنٽري بغاوت ڪئي. انگريز سرڪار راولپنڊي مان ڪمڪ موڪلي انھن سان مقابلو ڪيو جيڪي اتان ڀڄي ڪشمير طرف لڪا پر ڪشميري اختياري کين گرفتار ڪيو. انگريزن جھلم کي اتر اولھ ريلوي آف برٽش انڊيا ذريعي انڊين ايمپائر جي ٻين ڏورانهن شھرن جھڙوڪ ڪلڪتو (1367 ميل)، بمبئي (1413 ميل) ۽ ڪراچي(849 ميل) سان ڳنڍي ڇڏيو. 1901 ۾ ھن شھر جي آدمشماري 14951 ھئي. امپيريل گزيٽيئر مطابق جھلم جو پراڻو شھر بوسيفالا ھيو جيڪو درياء جھلم جي ٻئي ڪناري تي واقع ھيو. سکن جي دؤر ۾ اتي مھاڻن جا پنج سؤ کن گھر ھيا ۽ اھو پراڻو شھر سکن لاءِ غيراھم ھيو.انگريزن ڪينٽونميٽ جي لاءِ موجوده شھر واري زمين جي چونڊ ڪئي جتان وري ٽن ميلن جي فاصلي تي شھري انتظاميه جو صدر مقام ٺاھيو. ڪجھ سال ھي شھر لاء ڊويزن جي ڪمشنر جي آفيس پڻ رکي وئي پر 1859 ۾ ان کي روالپنڊي منتقل ڪيو ويو. برٽش حڪومت ۾ ھن شھر ترقي ڪئي ۽ خوشحال ٿيو.ڇانوڻي ۾ چرچ ۽ پوسٽ آفيس قائم ڪيا ويا. جھلم ڇانوڻي جي گيريزن جي نارمل قوت ھڪ مقامي ڪيولري ۽ چار مقامي انفنٽري ھئي.1897 ۾ ھتي ميونسپالٽي جو قيام عمل ۾ آيو. 3-1902 ۾ ختم ٿيندڙ گذريل ڏھن سالن دوران ميونسپلٽي جي آمدني 32100 ۽ خرچ 31900 ھيو. شھر ۾ ٻہ اينگلو ورنيڪيولر اسڪول، ھڪ ميونسپل ھاء اسڪول ۽ ھڪ مڊل اسڪول ھيا. مڊل اسڪول آمريڪي پريسبائٽيرين تبليغي طرفان سنڀاليل ھيو.شھر ۾ سول اسپتال موجود ھئي ان کان علاوه ھڪ اسپتال عيسائي تبليغ ڪندڙن جي سنڀال ۾ ھئي. سينٽ جان چرچ جھلم درياء جي ڪناري جھلم ڪينٽونميٽ ۾ واقع آهي. اھو پروٽيسٽنٽ چرچ 1860 ۾ ٺھيو. برٽش دؤر ۾ اھو استعمال ھيٺ رھيو پر پاڪستان ٺھڻ بعد زبون ٿي وڃڻ جي ڪري بند ڪيو ويو پر 2012 ۾ ان جي مرمت کان پوءِ ٻيھر کوليو ويو. درياء جھلم تي ھن شھر لڳ ھڪ ريلوي پل 1873 ۾ برٽش انجنيئر وليم سينٽ جان گيلوي ٺاھي جنھن ھڪ ٻي پل ستلج نديءَ تي بہ ٺاھي ھئي جنھن جو نالو گريٽ ايمپريس برج ھو.
پاڪستان جي قيام بعد
پاڪستان جي قيام کان پوءِ ھتان جي اقليتي ھندو ۽ سک آبادي انڊيا لڏي وئي ۽ انھن جي جاءِ تي مسلمان مھاجرن جو ڪجھ تعداد انڊيا مان ھتي لڏي آيو ھو.
جھلم جو انتظام
thumb|[[درياء جھلم جوسرائي عالمگير واري پاسي پل جي ھيٺان وارو نظارو]]
شھر انتظامي طور تي ست يونين ڪائونسلن ۾ ورھايل آھي جن جا نالا آھن:
شھر ۾ ضلعي ۽ تحصيل جھلم جي عملدارن جون آفيسون واقع آھن.
thumb| شبير پلازه، شاندار چوڪ thumb|گنبذ واري مسجد
جھلم جي مردم نگاري
جھلم شھر جي آبادي 2012 ۾ 188800 ھئي. آبادي جي لحاظ کان پاڪستان م. 32ھين نمبر تي آهي. شھر جي پکيڙ 22 چورس ڪلوميٽر آهي. آبادي جي گھاٽائي 261 ماڻھو في چورس ڪلوميٽر آهي. آبادي جي واڌ جي شرح 1.51 سيڪڙو آھي. شھر جي 98.47 سيڪڙو آبادي مسلمان آهي. اقليتن ۾ 1.36 سيڪڙو عيسائي آھن. ھن شھر ۾ رھندڙ ذاتين ۾ گاکار، جنجوعا، گجر، پنھور، آرائين، مغل، گوندل، اعواڻ، سيد، جٽ، ڪشميري، ڪياني ۽ کوکر شامل آهن.1981 ۾ جھلم جي خواندگي واري شرح 38.9 سيڪڙو ھئي. ھن وقت جھلم جي خواندگي جي شرح 79 سيڪڙو آهي جيڪا پاڪستان م اسلام آباد ۽ راولپنڊي کان پوءِ سڀ کان وڏي آھي. خواندگي جي شرح ۾ اھو اضافو ٻڌائي ٿو تہ تعليم ھن شھر ۾ تيزي سان وڌي آھي.شھري علائقي ۾ مرد ۽ عورتون سڀ تعليم يافتہ آھن. پنجاب صوبي جي اھا شرح 58 سيڪڙو آھي. ھتان جي 84 سيڪڙو ماڻھن کي بجلي جي ۽ 96 سيڪڙو ماڻهن کي پاڻي جون سهولتون ميسر آھن. جھلم جي انساني ترقي جو اشاريو 0.77 سيڪڙو آھي جيڪو پاڪستان ۾ سڀ کان وڌيڪَ آھي.
جھلم جي معيشت
ھن شھر جي اردگرد کوڙ صنعتون واقع آھن جن ۾ تماڪ جو فيڪٽريون، ڪاٺ جي صنعت، ماربل ۽ شيشي جون صنعتون ۽ ڪڻڪ جي اٽي واريون مليون شامل آهن
حوالا
زمرو:پنجاب (پاڪستان) جا آباد مقام زمرو:پنجاب جا شهر (پاڪستان)
زيمبوئانگا
حوالا
زمرو:فلپائينز جا شھر زمرو:جڳھ جو نالو سلجھائپ صفحا زمرو:سلجھائپ صفحا
وارياسو
ديھ وارياسو يا ديھ وارياسو جاگير سنڌ جي ضلعي قمبر شهدادڪوٽ جي قمبر تعلقي جي ھڪ ديھ جو نالو آهي جيڪا وڪڙو تپي ۾ واقع آهي.
تاريخ
بورڊ آف روينيو سنڌ جي ديھن واري برٽش انڊيا واري دؤر جي نقشي مطابق ھن ديھ ۾ ڳوٺ آچر خان چانڊيو، ڳوٺ مريد چانڊيو، ڳوٺ علي شير چانڊيو، ڳوٺ بجر خان چانڊيو، ڳوٺ احسان شنڀاڻي، ڳوٺ نبي بخش بجيراڻي ۽ کرن جو ڳوٺ واقع ھيا. ھاڻي اھي غيرمعروف ٿي ويا آهن.
جاگرافي
ھن ديھ جي اتر ۾ ديھ ڌيرو، اوڀر ۾ ديھ وڪڙو، ڏکڻ ۾ ديھ نوزمان جاگير ۽ اولھ ۾ ديھ جاگير واقع آهن. ھن ديھ جي مڪمل روينيو سروي ٿيل آھي. ھن ديھ مان ڪور سليمان وھندڙ آھي.
آبادي
2017 جي آدمشماري مطابق ھن ديھ جي ڳوٺن جي ڪل آبادي 4,421 ھئي جيڪا 755 خاندانن تي مشتمل ھئي. .
سينٽرل سپرير سروسز
سينٽرل سپيريئر سروسز (سي ايس ايس يا سول سرونٽس) (Central Superior Services) ھڪ مستقل اشرافيه سول سروس اٿارٽي آھي، ۽ سول سروس جيڪا بيوروڪريسي ڪمن کي ھلائڻ لاءِ ۽ سرڪاري سيڪريٽريٽ ۽ ڊائريڪٽوريٽ آف پاڪستان جي ڪابينا کي  هلائڻ جي ذميوار آھي. سول سروس جي حوالي سان سمورن معاملن تي وزيراعظم حتمي اختيار رکي ٿو.
اشتاوڪرا
حوالا
زمرو:هندو ڪوتا
فارين ايڪسچينج ريٽ
246px|thumbnail|right|[[USD, EUR and Romanian leu]] پرڏيهي مٽاسٽا جو اگهه ___ (Rate of Foreign Exchange):
سون واري سرشتي هيٺ مٽاسٽا جا اگهه
(Rates of Exchange under Gold Standard) ڪن به ملڪن ۾ جيڪڏهن سون جا سڪا راج هجن يا نوٽ وغيره ڪنهن خاص اگهه تي سون ۾ آسانيءَ سان تبديل ٿيندڙ هجن، ته چئبو ته اهڙن ملڪن ۾ سون وارو سرشتو رائج آهي. ڪنهن به ملڪ جو ناڻو مڪمل طرح سان سون واري سرشتي تي تڏهن سمجهيو ويندو آهي، جڏهن: (الف) حڪومت ڪنهن خاص مقرر قيمت تي سون جو ڪيترو به مقدار سواءِ ڪنهن روڪ ٽوڪ جي ڳنهي ۽ وڪرو ڪري، ۽ (ب) ملڪ اندر سون اچڻ تي يا ملڪ مان سون نڪرڻ تي ڪابه پابندي نه هجي. هن سرشتي هيٺ هلندڙ ملڪن جي هر ماڻهوءَ کي اها اڳ ئي خبر هوندي ته کيس سندس ملڪ ۾ ئي وٽس ناڻي جي عيوض ڪيترو سون ملندو، ۽ وري سندس اهو سون ٻاهرئين ملڪ جي ناڻي جو ڪيترو مقدار خريد ڪري سگهندو. سون واري سرشتي هيٺ هلندڙ ملڪن ۾ سندن ناڻي جي مٽاسٽا جو اگهه ضربخاني واري خريدي يا برابري اگهه جي لڳ ڀڳ ٿيندو. ضربخاني واري برابريءَ مان مراد آهي ته مٽاسٽا جو اگهه ٻنهي ملڪن جي ناڻي ۾ سون جي سمايل مقدار مطابق برابر ٿيندو. پهرين مهاڀاري لڙائيءَ (1914ع) کان اڳ انگلينڊ ۽ فرانس، ٻنهي ملڪن ۾ سون وارو سرشتو رائج هو. انگلينڊ واري گنيءَ ۾ 98815ء 7 گارم سون (12/11نج) هو، ۽ فرانس ۾ فرينچ نيپولين (200 فرئنڪ) ۾ 45161ع 6 گرام سون (10/9 نمبر( هو. حساب لڳائي ڏسنداسين ته هڪ انگريزي گني 2215ء 257  فرئنڪن جي برابر هئي. سون تي هلندڙ ناڻي جي سرشتن ۾ مٽاسٽا جا اگهه انهيءَ طريقي سان مقرر ڪيا ويندا آهن. اسان جي مثال مطابق فرانسي مال گهرائيندڙ کي پئرس ۾ 2215ء 25 فرئنڪن ڏيڻ مان لنڊن ۾ هڪ پائونڊ ملندو، ۽ ٻئي طرف انگريز مال گهرائيندڙ کي لنڊن ۾ هڪ پائونڊ ڏيڻ سان فرانس ۾ 2215ء25 سون ملندو.
نقدي يا سون واريون حدون
(Specie Points) سون واري سرشتي تحت هڪ ملڪ ۾ سون جي موڪلڻ ۽ آڻڻ تي ڪابه بندش ڪانه هوندي آهي. پر ڏٺو وڃي ته هڪ ملڪ مان ٻئي ملڪ ۾ سون موڪلڻ تي ڪجهه خرچ اچي ٿو. جهڙوڪ: آمدرفت جو خرچ، ومو ۽ وياج وغيره. انهيءَ ڪري فرانس جو ماڻهو انگلينڊ ڏانهن سون رڳو ان حالت ۾ موڪليندو، جڏهن مٽاسٽا جو اگهه برابري واري حد کان سون جي موڪلن تي آيل خرچ کان مٿي هوندو. فرض ڪريو ته فرانس مان انگليڊ ۽ انگلينڊ مان فرانس ڏانهن سون موڪلڻ تي جملي خرچ 3ء فرئنڪ اچي ٿو، هاڻ جيڪڏهن مٽاسٽا جو اگهه 2215ء 25 فرئنڪ برابر هڪ پائونڊ کان 3ء فرئنڪ کان به مٿي هوندو ته پوءِ فرانس مان، انگلينڊ ڏانهن سون موڪليو ويندو. انهيءَ حد کي فرانس جي نقطه، نظر کان سون جي روانگي واري حد، ۽ انگلينڊ جي نقطه نظر کان سون جي گهرائڻ واري حد  چئجي ٿو. انهيءَ کي روڪڙ جي مٿانهين حد يا سون واري مٿانهين حد به سڏيو وڃي ٿو. اها حد مٽاسٽا جي برابريءَ واري اگهه ۾ آمدرفت جو جملي خرچ وغيره ملائڻ سان معلوم ڪئي وڃي ٿي. اسان جي مثال ۾ اها 5215ء 25 فرائنڪ برابر هڪ پائونڊ ٿيندي. ٻئي طرف روڪڙ جي هيٺانهين حد يا سون واري هيٺانهين حد به هوندي آهي، جيڪا مٽاسٽا جي برابري واري اگهه مان آمد روفت وغيره تي آيل جملي خرچ ڪاٽڻ سان معلوم ڪئي ويندي آهي. اسان جي مثال ۾ اها 9215ء 24 فرئنڪ برابر هڪ پائونڊ ٿيندي. جيڪڏهن مٽاسٽا جو اگهه هن حد کان به هيٺ ڪرندو ته پوءِ انگريز مال گهرائيندڙ ، فرانس کي سون وڪڻندا. سون واري سرشتي هيٺ مٽاسٽا جو اگهه سون وارين هنن ٻن مٿانهين ۽ هيٺانهينءَ وارين حدن اندر ڦرندو گهرندو رهندو. انهن ٻن حدن اندر مٽاسٽا جي اگهه ۾ ڦيرڦار، ٻاهرين ملڪ جي ناڻي لاءِ طلب ۽ سندس رسد تي دارومدار رکندي. سون واري سرشتي هيٺ مٽاسٽا جي اگهه مقر ڪرڻ لاءِ، سون واريون حدون ڪافي ڪارآمد آهن، ڇاڪاڻ ته انهن مان هڪ اهو اندازو لڳي ٿو ته ڪيتري حد تائين ڏينهون ڏينهن مٽاسٽا جو اگهه مٽاسٽا جي بازار ۾ ڦرندو گهرندو، ۽ ٻي طرف اهو به معلوم ٿئي ٿو ته برابريءَ واري اگهه کان حقيقي مٽاسٽا جو اگهه ڇو گهٽ وڌ ٿئي ٿو. هيءَ ڳالهه ڪرڻ ضروري آهي ته جيڪڏهن هڪ ملڪ ۾ سون وارو سرشتو ۽ ٻئي ملڪ ۾ چاندي وارو سرشتو رائج آهي ته پوءِ مٽاسٽا جو برابريءَ وارو اگهه، سون واري سرشتي تحت هلندڙ ملڪ ۾ چانديءَ جي سون ۾ قيمت، ۽ چانديءَ واري سرشتي هيٺ هلندڙ ملڪ ۾ سون جي چانديءَ ۾ قيمت کي خيال ۾ رکي مقرر ڪيو ويندو.
اڻمٽندڙ ڪاغذي سرشتي هيٺ مٽاسٽا جا اگهه
(Exchange Rates under Inconvertible Paper Standard) اسان مٿي ڏٺو ته سون واري سرشتي هيٺ هلندڙ ملڪن منجهه مٽاسٽا جي اگهه مقرر ڪرڻ ۾ ايڏي ڏکيائي نٿي ٿئي، پر اڻمٽندڙ ڪاغذي سرشتي هيٺ مٽاسٽا جي اگهه مقرر ڪرڻ ۾ تمام گهڻي تڪليف آهي. هن سرشتي هيٺ هلندڙ ملڪن وچ ۾ مٽاسٽا جا اگهه، قوت خريد جي برابريءَ واري نظريي تحت مقرر ٿين ٿا.
ربيع الاول
ربيع الاول اسلامي ڪيلينڊر جو ٽيون مھينو آھي۔ اھو نالو ان تي اسلام کان اڳ واري دؤر جو پيل ھيو. ان وقت بھار جي موسم ھن مھيني کان شروع ٿيندي ھئي جنھن ڪري ان کي ربيع الاول يعني بھار جي آغاز جو نالو ڏنو ويو  ۽ ان کان پوء ٻيو مھينو ربيع الثاني يا ربيع الآخر ٿي ويو يعني بھار جو ٻيون يا آخري مھينو. شروع ۾ 2 ھجري کان اڳ ھر ٽئين سال ھڪ مھينو وڌائي ان سال کي تيرھن مھينن جو ڪيو ويندو ھو، جنھن سان قمري ۽ شمسي سال جي وچ ۾ ھر سال ٿيندڙ 10 ڏينھن جو فرق ختم ٿي ويندو هو. تنھن ڪري ھي مھينو ھر سال ان ساڳي بھار جي موسم ۾ ايندو ھيو پر سن 2 ھجري ۾ سورة التوبة جي آيت نمبر 36 نازل ٿيڻ کان پوء (جنھن ۾ سال ۾ صرف ٻارھن مھينن کي لازمي ڪيو ويو) ان تيرھين مھيني شامل ڪرڻ جو سلسلو بند ڪيو ويو جنھن ڪري ربيع الاول ھاڻي مستقل ان ساڳي بھار جي موسم ۾ نہ ايندو آهي. اسلام کان اڳ ھن مھيني کي خُوَّان پڻ سڏيو ويندو هو.
زمرو:اسلامي اصطلاح زمرو:اسلامي ڪئلينڊر جا مھينا
ربيع الثاني
ربيع الثاني اسلامي ڪيلينڊر جو چوٿون مھينو آھي. ھن مھيني تي اھو نالو اسلام کان اڳ پيو ھيو ۽ ان جي ڪري پيو جو اھو نالي رکڻ وقت ربيع الاول کان بعد وارو مھينو ھيو. ان کي ربيع الآخر مھينو بہ سڏيندا آهن. ربيع الاول تي اھو نالو ان ڪري پيو جو اھو بھار شروع ٿيڻ واري موسم ۾ شروع ٿيندو ھو. ربيع الثاني بھار واري موسم ۾ ايندڙ ٻيون ۽ آخري مھينو ھيو شروع ۾ 2 ھجري کان اڳ ھر ٽئين سال ھڪ مھينو وڌائي ان سال کي تيرھن مھينن جو ڪيو ويندو ھو، جنھن سان قمري ۽ شمسي سال جي وچ ۾ ھر سال ٿيندڙ 10 ڏينھن جو فرق ختم ٿي ويندو هو. تنھن ڪري ھي مھينو ھر سال ان ساڳي بھار جي موسم ۾ ايندو ھيو پر سن 2 ھجري ۾ سورة التوبة جي آيت نمبر 36 نازل ٿيڻ کان پوء (جنھن ۾ سال ۾ صرف ٻارھن مھينن کي لازمي ڪيو ويو) ان تيرھين مھيني شامل ڪرڻ جو سلسلو بند ڪيو ويو جنھن ڪري ربيع الثاني ھاڻي مستقل ان ساڳي بھار جي پوئين موسم ۾ نہ ايندو آهي.
زمرو:اسلامي اصطلاح زمرو:اسلامي ڪئلينڊر جا مھينا
جمادي الاول
جمادي الاول اسلامي ڪيلينڊر جو پنجون نمبر مھينو آھي۔ ان تي اھو نالو اسلام جي آمد کان اڳ جو پيل آھي. ھي مھينو شروع ٿيڻ واري وقت عربستان جي موسم سخت سردي واري ھوندي ھئي جنھن ۾ پاڻي ڄمي پوندو هو يا پارو پوندو ھو. لفظ جماد جي معنيَ پاڻي جو ڄمي پوڻ آھي. سياري جي ان موسم ۾ ھن کان پوء واري مھيني جو نالو جماد الثاني يا جمادالآخر رکيو ويو. ان وقت آھي مھينا مستقل انھيءَ موسم ۾ ايندا ھيا. شروع ۾ 2 ھجري کان اڳ ھر ٽئين سال ھڪ مھينو وڌائي ان سال کي تيرھن مھينن جو ڪيو ويندو ھو، جنھن سان قمري ۽ شمسي سال جي وچ ۾ ھر سال ٿيندڙ 10 ڏينھن جو فرق ختم ٿي ويندو هو. تنھن ڪري ھي مھينو ھر سال ان ساڳي بھار جي موسم ۾ ايندو ھيو پر سن 2 ھجري ۾ سورة التوبة جي آيت نمبر 36 نازل ٿيڻ کان پوء (جنھن ۾ سال ۾ صرف ٻارھن مھينن کي لازمي ڪيو ويو) ان تيرھين مھيني شامل ڪرڻ جو سلسلو بند ڪيو ويو جنھن ڪري جماد الاول ھاڻي مستقل ان ساڳي پاري پوڻ واري سياري جي موسم ۾ نہ ايندو آهي.
زمرو:اسلامي اصطلاح زمرو:اسلامي ڪئلينڊر جا مھينا
سيئرا ڊي گريڊوس
thumb|center|800px|The South face of the Sierra de Gredos mountain range, seen from [[Oropesa (Toledo)|Oropesa (Toledo).]]
سيئرا ڊي گريڊوس:Sierra de Gredos : وچ اسپين ۾ واقع جبلن جي قطار جيڪا اسپين جي صوبن ھرھڪ آويلا Ávila، سلامانڪا Salamanca،ڪاسرس Cáceres،ميڊرڊ ۽ ٽوليڊو تائين پکڙيل آهي.اھو جبل سستيما سينٽرل جبل جي قطارن جو حصو آهي. ھن جبل جي سڀ کان اوچي چوٽي پيڪو المنظر آهي جنهن جي اوچائي 2,592 ميٽر آهي جنھن کي نئشنل پارڪ قرار ڏنو ويو آهي
جيئن ابڙو (يو سي)
يو سي 14 جيئن ابڙو سنڌ جي ضلعي قمبر شھدادڪوٽ جي ھڪ يونين ڪائونسل جو نالو آهي جيڪا قمبر تعلقي ۾ واقع آهي. ان کي تعلقي قمبر جي يو سي 3 پڻ چوندا آهن. ان جي ڪل آبادي 16,672 آهي. ھن يونين ڪاؤنسل ۾ ڳوٺ جيئن ابڙو ھڪ وڏو ڳوٺ ۽ ان يو سي جو صدر مقام آھي. ھن يو سي جي حدن م رھندڙ آبادي ۾ ابڙا، جاگيراڻي، کھاوڙ، ڳورڙ ۽ ٻيا شامل آھن. ھن يو سي جي ڳوٺن ۾ ڳوٺ جيئن ابڙو، ڳوٺ مراد خان جاگيراڻي، ڳوٺ غازي خان کھاوڙ، ڳوٺ ڏتل ابڙو، ڳوٺ رازي ڳورڙ،  شامل آهن.
ڪائونسل
يونين ڪاؤنسل جو عملدار يو سي سيڪريٽري آھي جيڪو آفيس جو سمورو رڪارڊ رکندو آهي ۽ دفتري پيش رفت ڪندو آهي. ھن ڪائونسل جا چار جنرل ڪائونسلر آھن جن جي سڌي چونڊ ٿيندي آهي. ڪائونسل شادي يا نڪاح جي رجسٽريشن ، ڄمڻ ۽ مرڻ جي رجسٽريشن جو رڪارڊ رکندي آھي. 2015 جي بلدياتي اليڪشن م ھن يو سي مان چيئرمين محمد فاروق جاگيراڻي  ۽ وائيس چيئرمين سڪندر علي ابڙو چونڊجي آيا جيڪي پيپلزپارٽي جا اميدوار ھيا. ڪائونسل جي ڊسٽرڪٽ ڪائونسل ۾ نمائندگي لاء ڊسٽرڪٽ ڪائونسل جو ھڪ علحده ميمبر سڌي ريت چونڊيو ويندو آهي. ھن ڪائونسل مان 2015 جي بلدياتي اليڪشن م ڳوٺ جيئن ابڙو جو عامر حسين ابڙو ڊسٽرڪٽ ڪائونسل لاءِ ھن ڪائونسل مان ميمبر چونڊيو ويو.
صحت ۽ تعليم جون سهولتون
ھن ڪائونسل جي ڳوٺن ۾ پرائمري ۽ مڊل تعليم جي سھولت ميسر آهي. اعتبار خان چانڊيو ڳوٺ م گورمينٽ بوائز ھاء اسڪول ۽ واقع آهي جتي ميٽرڪ تائين تعليم ڏني وڃي ٿي. ھائر ايجوڪيشن لاء ڪوبه تعليمي ادارو ڪانہ آھي.
ڪرپشن
250px|right|[[زيمبيا ۾ لڳل بلبورڊ تي ڪرپشن جي خلاف  مھم ڏيکاريندڙ نعرو]] 250px|right|
ڪرپشن: Corruption: بدعنواني:
ڪرپشن يا بدعنواني ھڪ سماجي برائي جو نالو آھي جيڪا ڪنھن معاشري، ملڪ، رياست، سياسي، انتظامي، حڪومتي، معاشي ۽ معاشرتي نظام کي ناڪام يا ناڪاره بڻائي تباھي ، بربادي ، تنزل يا پستي ڏي وٺي وڃي ٿي. ڪرپشن سري وانگر نظام جي ڪاٺ کي کوکلو ڪري ڪمزور ۽ ناس ڪري ڇڏيندي آهي .اھا سرڪاري توڻي غير سرڪاري ادارن ۾ ملندي آهي. ڪرپشن يا بدعنواني جو سبب ناجائز طريقي سان دولت شھرت طاقت يا اقتدار جي حاصلات آھي. ان جي نمونن ۾ غبن، فراڊ يا ڌوڪو، اختيار جو ناجائز استعمال يا فرض جي ادائگي کان انڪار يا پاسو ڪرڻ وغيره شامل آهن. ڪرپشن سماج اندر صحيح ۽ غلط ، بري ۽ ڀلي ، اھل ۽ نا اھل ، حق ۽ناحق، انصاف ۽ نا انصافي جي وچ ۾ تميز يا فرق کي ختم ڪري سماجي قدرن ۽ سماجي اخلاقيات کي ناس ڪري ٿي.
ڪرپشن جا قسم
ڪرپشن جا قسم عام طور تي ان جي سائيز سان لاڳاپيل ھوندا آھن. ننڍي يا پيٽي ڪرپشن ۽ ٻي وڏي ڪرپشن .ننڍي ڪرپشن۾ سسٽمڪ ڪرپشن (systemic corruption)  بہ  شامل ڪري سگھجي ٿي. ننڍي پيماني واري ڪرپشن جو محرڪ ڪانہ ڪا سماجي يا معاشي مجبوري ھوندي آھي. گھٽ آمدني يا گھٽ پگھار ، فلاحي رياست جو فقدان، سماجي ناانصافي ۽ محروميون، حقن کان محرومي، ظالماڻو نظام وغيره آھن. ھن قسم جي ڪرپشن يا بدعنواني جي موجودگي انھن سببن جي موجودگي تي مدار رکندڙ آهي جيڪڏهن معاشي، سماجي، سياسي يا انتظامي تبديلي آڻي انھن سبب جو خاتمو ٿئي تہ ان قسم جي ننڍي سائيز واري ڪرپشن جو خاتمو يا ان جي نمايان ڪمي اچي ويندي. وڏي پيماني تي جيڪا ڪرپشن آھي ان جو محرڪ لالچ ، بي انتھا دولت جو حصول ء اقتدار يا طاقت جي حوس وغيره آهن. ان قسم جي ڪرپشن مجبوري نہ پر قانوني نتيجن جي خبر ھوندي  ترجيحي آھي. اھڙي ڪرپشن کي روڪڻ لاءِ قانون ذريعي روڪ ۽ سخت سزائون ملڪيتن جي ضبطگي وغيره جي ضرورت پوندي آهي جن جو تعين رياستي ادارن ذريعي ٿيندو آهي. 275px|يورو جا نوٽ آستين ۾ ڏيکاريل.
جمھوريه آئرلينڊ جو نسبتي نشان
جمھوريه آئرلينڊ جو نسبتي نشان ھڪ قسم جو مخصوص تختي وارو نشان آھي جنھن ۾ ازيور (تيز نيري رنگ) جي تختي ۾ ھڪ سونھري ساز: ھارپ ( سرندي جھڙو) ٺھيل ھوندو آھي جنھن جون تندون چاندي جون ھونديون آھن اھو ھڪ زماني کان وٺي آئرلينڊ جو نسبتي نشان آھي جيڪو آئرلينڊ جي بادشاهن جو نشان ھوندو ھو ۽ ان جو تاريخ م حوالو تيرھين صدي عيسويءَ کان ملي ٿو. اھو نسبتي نشان انگلينڊ جي بادشاھ ھينري اٺين پڻ ان وقت اختيار ڪيو جڏهن ھن آئرلينڊ جي لارڊ شپ جو مدو پورو ڪيو ھو ۽ 1541ع ۾ آئرلينڊ جي ٻيھر بادشاھت جو اعلان ڪرايو. 1603 م جڏهن انگلينڊ، ويلز ۽ اسڪاٽلينڊ جون بادشاھتن جو يونائيٽيڊ ڪنگڊم ۾ انضمام ٿيو تہ انھن سڀني جي نشانن کي يونائيٽيڊ ڪنگڊم جي شاھي نسبتي نشانن م شامل ڪيو ويو. 1922 م جڏهن آئرلينڊ يونائيٽيڊ ڪنگڊم کان ڌار ٿيو تہ ھارپ (سرندو) آئرش فري اسٽيٽ جي نشان ۾ شامل ڪيو ويو. 9 نومبر 1945 م آئرلينڊ جي موجوده نسبتي نشان کي رجسٽر ڪيو ويو.
نثار احمد صديقي
نثار احمد صديقي (Nisar Ahmed Siddiqui) ھڪ نامور پاڪستاني مدرس، تعليم دان، سڌارڪ، سکر آءِ بي اي يونيورسٽيءَ جو باني وائيس چانسلر ۽ سنڌ، پاڪستان جو اڳوڻو بيوروڪريٽ ٿي گذريو آھي.
تعليم
صديقي معاشيات ۾ سنڌ يونيورسٽي، ڄامشوري مان ماسٽرس جي ڊگري حاصل ڪئي. تعليم ۾ پڻ ماسٽر جي ڊگري اتائين ڪيائون. پاڻ 1987ع ۾ آمريڪا ويا جتان بوسٽن يونيورسٽيءَ مان اقتصاديات ۾ ايم بي اي ڪيائون.
پيشاور خدمتون
شروعات ۾، صديقي بطور استاد خدمتون ڏنيون ۽ ھڪ اسڪول ۾ رياضي، معاشيات ۽ انگريزي ٻولي پڙھايائون. بعد ۾ سينٽرل سپيريئر سروسز جو چٽا ڀيٽي وارو امتحان پاس ڪيائون ۽ پاڪستان حڪومت ۾ بطور سماجي خدمتگار جي پيشاور خدمتون ڏنائون. 30 آڪٽوبر 2019ع تي مرينو بيچ ھوٽل، ڪولمبو سريلنڪا ۾ ايمڊيسا جي پندرھين اجلاس ۾ پروفيسر نصار صديقي کي ايسوسيئيشن آف مينيجمينٽ ڊولپمينٽ انسٽيٽيوشنس ان سائوٿ ايشيا (ايمڊيسا) 2019ع-2021ع جي عرصي لاءِ بطور صدر چونڊيو ويو.
عظمت
پروفيسر نثار احمد صديقي پاڪستان جي تعليم جي شعبي ۾ سندس خدمتن جي ڪري بيحد عزت وارو رھيو. هن کي ”جديد دور جو سر سيد احمد خان“ سڏيو ويو. ”ميرٽ، ڪوالٽي، ايڪسيلنس ان ايجوڪيشن“ جو تاريخي نعرو، نثار احمد صديقي 1994ع ۾ سکر آءِ بي اي يونيورسٽي قائم ڪري سڄي پاڪستان ۾ پيش ڪيو. اداري 2017ع ۾ يونيورسٽي جو درجو حاصل ڪيو ۽ هو يونيورسٽي جو باني وائيس چانسلر بڻجي ويو. هن پاڪستان ۾ ڪميونٽي ڪاليجن جو تصور بہ آندو. پاڪستان جي تعليم لاءِ سندس قيمتي خدمتن جي اعتراف ۾، حڪومت پاڪستان کيس اعليٰ ترين سول ايوارڊ ستارۂ امتياز سان نوازيو.
وفات
نثار صديقي 22 جون 2020ع تي ڪراچي جي ھڪ خانگي اسپتال ۾ وفات ڪئي. کيس سکر آءِ بي اي سکر يونيورسٽي جي اڱڻ ۾ دفن ڪيو ويو.
حوالا
زمرو:سنڌي ماڻھو زمرو:پاڪستاني مدرس زمرو: پيدائش جو سال اڻلڀ زمرو:2020ع جون فوتگيون
دھشتگردي
thumb|اسلام آباد جي ميريئٽ هوٽل تي بم ڌماڪو. پاڪستان ۾ 35000 کان وڌيڪَ ماڻهو دھشتگرد حملن ۾ اجل جو شڪار ٿي چڪا آهن
دھشتگردي: ٽيررزم: Terrorism: ڪنھن بہ ماڻھو، اداري يا حڪومت وغيره جي عمل يا پاليسي تي اثرانداز ٿيڻ لاءِ بيقصور شھرين کي تشدد جو نشانو بڻائڻ يا نشاني بڻائڻ لاءِ ڌمڪي ڏيڻ کي دھشتگردي چيو ويندو آهي. انسائيڪلوپيڊيا برٽنيڪا مطابق ماڻھن ۾ ڊپ جو  عام ماحول يا  عام احساس پيدا ڪرڻ لاءِ منظم طريقي سان تشدد جو ھڪ اھڙو عمل  جنھن جو محرڪ سياسي مقصد جي حاصلات ھجي ان کي دھشتگردي چئبو آهي .تاريخ ۾ دھشتگردي جو سھارو وٺندڙن ۾ اھڙيون سياسي تنظيمون بہ شامل رھيون آھن جيڪي  کاٻي ڌُر واريون، ساڄي ڌر واريون، قومپرست، مذھبي ء انقلابي سڏبيون ھيون. ان کان علاوه رياستي ادارا: فوج؛ پوليس؛ ۽ انٽيليجنس ايجنسيون, بہ اھڙين ڪارواين ۾ شامل رھيا آھن. تاريخ ۾ خيال آھي ته  دھشتگردي جي ابتدا رومي شھنشاھن کان ٿي. تبرس (14 کان 37 عيسوي) ۽ ڪالي گولا (37 کان 41 عيسوي) ٻہ اھڙا بادشاھ ھيا جيڪي پنھنجي خلاف ڪا ڳالھ ٻڌڻ پسند نہ ڪندا ھئا. مخالفن جون ملڪيتون ضبط ڪندا ھئا۽ ٻئي ڀيري مخالفت تي ماڻھن کي مارائي ڇڏيندا هئا. فرانس ۾ 1793 ۾ سياسي انتقام جو سلسلو شروع ٿيو جيڪو پنج سال جاري رهيو. 1894 ۾فرانس جو صدر سادي ڪارنوٽ، 1897 ۾ آسٽريا جي شھزادي ايلزبيٿ، 1899 ۾ اسپين جو وزيراعظم ڪارنوواس، 1901 ۾ آمريڪي صدر ميڪنلي دھشتگردن جي گولين جو کاڄ ٿي ويا.مخالفن کي دٻائڻ لاء جرمني جي ھٽلر، اٽليءَ جي مسوليني ۽ سوويت يونين جي اسٽالن بہ دھشتگردي جو سھارو ورتو. فلسطين ۾ تسلط قائم رکڻ لاءِ اسرائيل دھشتگردي جو سھارو ورتو. برطانوي حڪمراني جو نادرن آئرلينڊ ۾ خاتمو آڻڻ لاءِ ريپبلڪن آئرش آرمي دھشتگردي جي شروعات ڪئي. سريلنڪا جي اترين علائقن ۾ پنھنجو تسلط قائم رکڻ لاءِ تامل ايلام دھشتگردي جي شروعات ڪئي. پاڪستان ۽ افغانستان ۾ آمريڪي سرپرستي ۾ قائم ڪيل نامنھاد جھادي تنظيمن دھشتگردي جو آغاز ڪري ھزارين ماڻھن کي دھشتگردي جو کاڄ بڻايو. 1860 ۾ آمريڪا جي اڇي چمڙيء وارن ماڻھن    ٽرپل ڪي KKK نالي تنظيم يا  ڪو ڪلس ڪلان (Ku Klus Klan) ٺاھي جنھن اتان جي ڪاري رنگ جي ماڻھن کي دھشتگردي جو نشانو بڻايو ۽ اھا تنظيم اقليتي ماڻهن جي خلاف ھئي  ۽ گورن ۾ ان کي پذيرائي ھئي.جرمني ۾ بادمنحاف تنظيم، جاپان جي تنظيم ريڊ آرمي، اٽليءَ جي تنظيم ريڊ برگيڊ ۽ ٻيون تنظيمون: پيوريٽو جي  فالن،  پيرو جي شاننگ پاٿ، ۽ فرانس جي ڊائريڪٽ ايڪشن   دھشتگرد تنظيمون سمجھيون وينديون آهن ۽ انھن جون دنيا جي مختلف حصن ۾ ماتحت شاخون پڻ آهن. ھڪ تنظيم جو نالو مافيا آهي جيڪا 1600 ۾ اٽليءَ ۾ قائم ٿي ۽ ان وقت اٽلي اسپين جي حڪمرانيءَ ۾ ھيو ۽ 1800 ۾ ان تنظيم کي پوري دنيا ۾ وڌايو ويو. ان تنظيم ۾ گينگ کي فيملي چيو ويندو آهي. چوڻ ۾ اچي ٿو تہ آمريڪا ۾ ھن وقت بہ ان جا 6000 ميمبر موجود آھن ۽ اھا تنظيم ھر سال 50 ارب ڊالرن جو فنڊ گڏ ڪندي آھي جيڪو جسم فروشي، منشيات ، ڌاڙن ء قتل جي وارداتن ذريعي حاصل ٿيندو آھي. اسرائيل به موساد نالي تنظيم ٺاھي دھشتگردي شروع ڪئي جيڪا پوء ملڪ جي انٽيليجنس ايجنسي بڻجي وئي.
thumb| يونائٽيڊ ايئرلائينز جي فلائيٽ نمبر 175نيويارڪ جي ورلڊ ٽريڊ سينٽر جي ٽاور سان ٽڪرجڻ سان لڳندڙ باھ
حوالا
زمرو:ويڙهه جا نمونا
رد عمل
thumb|right|250px|تصوير م نيوٽن جو ٽيون قانون ڏيکاريل آهي جنھن ۾ ٻه اسڪيٽر ھڪٻئي کي ڌڪو ڏيئي رھيا آھن.پھرين کاٻي پاسي وارو اسڪيٽر ٻئي اسڪيٽر تي پوري سارو زور ہا فورس force N12  لڳائي کيس ساڄي پاسي ڌڪي ٿو، ۽ ٻيو وري پھرين کي کاٻي طرف پورو زور يا فورس  N12  لڳائي پھرين کي کاٻي پاسي ڌڪي ٿو ٻنھي زورن (forces) جي شدت (magnitudes) برابر ھوندي بہ اھي مخالف طرفن ڏي ڌڪجن پيا جيڪو نيوٽن جو ٽيون قائدو آھي
رد عمل: ري ايڪشن:(Reaction):
نيوٽن جو ٽيون قاعدو ٻڌائي ٿو ته جيڪڏهن A زور B مٿان لڳائي ۽ B وري ساڳيو زور A مٿان لڳائي ته پھريون زور ايڪشن يا عمل سڏبو ۽  ۽ ٻيون زور وري ري ايڪشن يا رد عمل سڏبو. ياد رھي تہ زور کي انگريزي ۾ فورس چوندا `ھن پر پراڻي انگريزي ۾ فورس کي لفظ ايڪشن سان ظاهر ڪندا ھئا تنھنڪري نيوٽن جو فورس جو ٽيون قائدو ايڪشن جو ٽيون قاعدو سڏبو آهي. فزڪس جي ڊڪشنريءَ مطابق رد عمل جو ڪڏھن ڪڏھن ھڪ محدود حالت ۾ به   استعمال  ٿيندو آھي يعني ڪنھن  ٽيڪ جو ڪنھن شئي تي ٽيڪ ڏيڻ سان ٿيندو آهي.ان صورت ۾ عمل ان شئي تي ٽيڪ جي وزن  جو نتيجو ھوندو آھي.
thumb|150px|آئزڪ نيوٽن(1643–1727) جيڪو ماھر طبعيات ھو جنھن حرڪت جا قانون دريافت ڪيا
محبوب شيخ
ڊاڪٽر محبوب علي شيخ (Dr.Mehboob Shaikh)(جنم:جولاءِ 21 ، 1946)، سنڌ جو تعليمدان، ليکڪ، دانشور ۽ سماجي اصلاح پسند (سوشل ريفارمر) آهي. هن جا مخلتف اخبارن ۽ رسالن ۾ مضمون چپيا آهن. سندس ٻه سفرناما “ميهڙ کان ماسڪو” ۽ “ترڪيءَ ۾ چار مسافر” ڇپجي چڪا آهن.
شروعاتي زندگي ۽ تعليم
محبوب علي شيخ 21 جولاءِ 1946ع تي ميهڙ تعلقو، ضعلو دادو، سنڌ جي هڪ ننڍڙي ڳوٺ “ٻٽ سرائي” ۾ هڪ ديندار ۽ تعليم يافته گهراڻي ۾ حاجي شمس الدين جي گهر ۾ جنم ورتو. محبوب شيخ جو ڏاڏو انگريزن جي ڏينهن ۾ ميهڙ تعلقي جي ڳوٺ “ٿرڙي محبت” جي اسڪول جو هيڊماستر هو. محبوب شيخ پنهنجي پرائمري تعليم جو پهريون سال بدين ضلعي جي ٽنڊوباگو ڳوٺ جي اسڪول کان شروع ڪيو. انهن ڏينهن ۾ هن جي والد صاحب جي ٽنڊوباگو ۾ نوڪري هئي، ان ڪري هو پنهنجي ڳوٺ ٻٽ سرائيءَ کان ٽنڊو باگو اچي رهيا هئا. ان بعد هن پرائمريءَ جا ڪجهه سال پنهنجي ڳوٺ به اچي پڙهيو. 1956ع ۾ هن لاڙڪاڻي ضلعي جي گورنمينٽ پائلٽ هاءِ اسڪول ۾ داخلا ورتي. سندس والد جي سکر بدلي ٿيڻ تي محبوب عليءَ کي لاڙڪاڻي جو اسڪول ڇڏي سکر جي اسڪول ۾ سال کن پڙهڻو پيو ۽ سال بعد سندس والد کي جڏهن گڊو بيراج ڪشمور تي رکيو ويو ته محبوب شيخ کي سکر جو اسڪول ڇڏي ڪشمور جي هاءِ اسڪول ۾ داخلا وٺڻي پئي. 1964ع ۾ انٽر ڪرڻ بعد محبوب شيخ سنڌ يونيورسٽيءَ ۾ داخلا ورتي. محبوب شيخ سنڌ يونيورسٽيءَ مان باٽنيءَ ۾ ڊگري حاصل ڪئي. مارچ 1979ع تي محبوب شيخ جي حڪومت طرفان پي ايڇ ڊي ڪرڻ لاءِ اسڪالرشپ منظور ٿي ۽ اعلي تعليم حاصل ڪرڻ لاءِ هن ڪوبان اسٽيٽ يونيورسٽي ڪراس نادار ۾ چار سال گذاريا. سندس پي ايڇ ڊي جو مقالو ”سنڌ جي ڪجهه ٻوٽن جو ڪوهه ڪاف ۾ پيدا ٿيندڙ ساڳين ٻوٽن سان تقابلي جائزو“ هيو. سنڌ يونيورسٽي ۾ پڙهائي وارن ڏينهن ۾ 4 مارچ 1967ع تي، يوسف لغاريءَ جي اڳواڻيءَ ۾ هلايل تحريڪ دوران گرفتاري به ٿيو. هو 297 شاگردن سان گڏ سينٽرل جيل پهتو. ڊاڪٽر محبوب سنڌ يونيورسٽيءَ ۾ ماسٽرس ڪرڻ دوران 14 مارچ 1968ع تي شادي ڪئي. کيس ٽي پٽ عبدالقادر، اعجاز ۽ يوسف ۽ ٻه ڌيئون: ثريا ۽ شائسته آهن.
نوڪريون
هي مختلف تعليمي ادارن جو سربراهه پڻ رهيو آهي. جده، سعودي عرب جي پاڪستان انٽرنيشنل اسڪول ۾ ڊاڪٽر محبوب علي شيخ جو نئون پرنسپال ٿيو. اسڪول جي پنجاهه سالن جي تاريخ ۾ هي پهريون سنڌي هيو جنهن کي هن اسڪول جو پرنسپال بڻايو ويو. جڏهن کان (1959ع ۾) هي اسڪول ٺهيو، اڄ ڏينهن تائين ڊاڪٽر محبوب شيخ پهريون سنڌي پرنسپال ٿي رهيو. سعودي عرب ۾ جدي جي هن اسڪول ۾ اڄ جيڪو سنڌي سيڪشن محبوب شيخ شروع ڪرايو ۽ پهرئين سال ۾ ئي 300 شاگردن داخلا ورتي هئي. هي 1967 ۾ شڪارپور جي سي اينڊ ايس (چيلا سنگهه سيتل داس) ڪاليج ۾ ليڪچرار مقرر ٿيو، 1973 ۾ ڊگري ڪاليج لاڙڪاڻي ۾ اسسٽنٽ پروفيسر ٿيو، جتان 1979 ۾ پي ايڇ ڊي ڪرڻ روس ويو. روس کان واپسي تي 1984 ۾ گورنمينٽ ڪاليج ڏوڪري ۾ پرنسپال مقرر ٿيو. چئن سالن کانپوءِ ڊي جي سائنس ڪاليج ڪراچي ۾ وائيس پرنسپال ٿي آيو. 1989 ۾ جدهه سعودي عرب جي پاڪستان انٽرنيشنل اسڪول ۾ پرنسپال ٿي ويو. جتان واپسي ۾1991 ۾ آدمجي سائنس ڪاليج ۾ وائس پرنسپال ٿيو. 1993 ۾ ڪيڊٽ ڪاليج سانگهڙ جو باني پرنسپال (پراجيڪٽ ڊاريڪٽر) ٿيو. جتي ساڍا چار سال رهي عائشا باواني ڪاليج ۾ شموليت اختيار ڪيائين. 1998 ۾ کيس لاڙڪاڻو بورڊ جو چيئرمين مقرر ڪيو ويو. ساڍن ٽن سالن کانپوءِ بيورو آف ڪريڪيولم ڄامشورو جو ڊاريڪٽر ٿيو. 2003 ۾ ڊائريڪٽر جنرل پائيٽ نواب شاهه ٿي آيو، جتان بدلي ٿي سنڌ حڪومت جي تعليم کاتي ۾ ايڊيشنل سيڪريٽري تعليم ٿيو. ان دوران کيس ڪجهه وقت جي لاءِ تعليم کاتي جي سيڪريٽري جي به چارج رهي. 2006 ۾ بورڊ آف ايجوڪيشن سکر ۾ جو چيئرمين ٿيو، جتي ساڍا چار سال رهڻ کانپوءِ بينظير ڀٽو شهيد يونيورسٽي لياري ۾ ٽن سالن لاءِ فائونڊر رجسٽرار مقرر ٿيو. آخرڪار اپريل 1969 کان شروع ٿيل سندس ڪيريئر جو سفر اچي 2014 ۾ پورو ٿيو.
سماجي خدمتون
ڊاڪٽر محبوب شيخ روٽري ڪلب ڪراچي (سنڌ ويلي) جو صدر. سنڌ ويزن جو سيڪريٽري جنرل ۽ صدر آھي. هو آرٽس ڪائونسل ۽ سگا جو لائيف ميمبر پڻ آھي. هن ڪيترن ئي ملڪن جي ياترا ڪئي آهي جن ۾ روس، برطانيا، سعودي عرب، امريڪا، ڪئناڊا، فن لينڊ، جرمني، اٽلي، پولينڊ، چيڪوسلاويڪيا، مصر، ترڪي، بحرين ۽ سوئيڊن شامل آهن.
حوالا
زمرو:سنڌي_ماڻھو زمرو:سنڌي اديب
ڦدي
ڦدي ھڪ پکي جو نالو آهي جيڪو جھرڪي جيڏو چٽڪمرو ھوندو آھي. ان کي عربي ۾ صفراغون ۽ فارسي دميچه سڏين ٿا. ھندوستاني ٻولين ۾ ان کي ڪولا، ڪجن ۽ فصايڪو جي نالي سان سڏيندا آهن. طبي لحاظ کان ان جو گوشت معدي ۽ جگر لاء مقوي ھوندو آھي.
هند۔يورپي ٻوليون
ڪيترن سوين ٻولين سان تعلق رکندڙ ٻولي جي خاندانن ۽ لسانيات واري وڏي ٻولي.
ٻولين جي کوجنا
سن 1783ع ۾ سر وليم جونس (1746-1794ع) منڍ بنگال جو چيف جسٽس مقرر ٿي آيو، تنهن سنسڪرت جو اونهو اڀياس ڪري ظاهر ڪيو، ته سنسڪرت، ايراني ۽ ڪيتريون يورپي ٻوليون ساڳئي بنياد مان آهن، تنهنڪري ڪيترا لفظ ساڳيا اٿن ۽ نحوي بناوت به ڪيتري قدر هڪجهڙي اٿن. سنه 1816ع ۾ جرمنيءَ جي نامور عالم فرئنسس باپ (Francis Bopp) هڪ گرامر ڇپائي پڌرو ڪيو، جنهن ۾ سنسڪرت، گريڪ (يوناني) لئٽن، جرمن ۽ پارسي ٻولين جي گردانن يا ڦيرن جي هڪجهڙي ترتيب ڄاڻائي، وگيانڪ ريت ثابت ڪيائين، ته سر وليم جونس جو قياس سچو هو، ۽ اهي ٻوليون برابر اهڙيءَ قديم ٻوليءَ مان پيدا ٿيون آهن، جا هن وقت دنيا جي ڪنهن به ڀاڱي ۾ ڳالهائڻ ۾ نٿي اچي. يوروپي عالمن کي علم لغات (Comparative Philology) جو پتو انهن ٻولين جي ڀيٽ ڪرڻ سان پيو. انهن سڀني هنڌن جي ٻولين جو هڪ يڪو خاندان انڊو – يورپين نالي سان ڪوٺڻ لڳا، ته سمجهڻ ۾ اچي ته هندستان ۽ يورپ جون ٻوليون انهيءَ ساڳئي خاندان مان آهن.
تاريخ جون کوجنائون: يوروپي لوڪن لاءِ هاڻ هڪ وڏو مسئلو پيدا ٿيو هو. چوڻ لڳا ته هندستان ۽ ايران، جي يورپ کان گهٽ ۾ گهٽ ته ٽي هزار کن ڪوهه پري آهي، تن جي ٻولين جو پاڻ ۾ ههڙو جگري ناتو ٿيو ڪيئن؟ هيءَ پرولي سلي ڪير؟ سگهو ئي هندن جي رگ ويد مان پتو پين ته اهي آريه لوڪ هئا، جي پنهنجي نشاني اهي ويد ڇڏي ويا آهن. پارسين جي زنداوستا مان سڌ پين، ته خود ”ايران“ لفظ اصل ۾ آهي ”آئرين“ يعني ”آرين جو ملڪ.“ ايران طرف دارا بادشاهه جا اُڪرايل ڪي ڪتبايا اُڪريل نوشتا لڌائون، جن ۾ سندس خاندان جو شجرو ڏنل آهي، ۽ منڍ ۾ لکيل آهي ته ”آئون آريا آهيان ۽ آريا جو پٽ آهيان“. هن مان ظاهر ٿيو ته ايراني اصل ۾ آريا هئا ۽ پنهنجي آريا نسل جو ججهو فخر هون. هوڏانهن يورپ ڏي آئرلئنڊ (Ireland) آهي، جو اصل ۾ آهي آريه لئنڊ يعني آرين يا شريفن جو ملڪ. آئرلئنڊ جو قومي نالو ايرين (Eren) آهي ۽ اهو لفظ به اصل ۾ آهي ”آرين“ رڳو انهن نالن منجهان ئي جيڪر هرڪو آرين جو هو. هنن حقيقتن يوروپي عالمن کي هيڪاري حيرت ۾ وڌو، تنهنڪري انهيءَ سموري ايراضيءَ جي مکيه ٻولين جي پاڻ ۾ ڀيٽ ڪيائون، ۽ ساڳئي وقت تاريخ جي کوجنائن ۾ پيا، ته من ڪو وڌيڪ پتو پوي.
تايخ جي کوجنا لاءِ هيءُ رستو اختيار ڪيائون، جو هندن، ايرانين، آڳاٽن يونانين، رومن ۽ ٻين يوروپي قومن جا ڪيترا ڌرمي پستڪ هڪ ٻئي سان ويهي ڀيٽيائون. هندن جي پراڻن ۽ اتهاسن ۾ ڏٺائون ته آڳاٽن راجائن ۽ رشين جا پيڙهيءَ به پيڙهيءَ احوال ڏنل آهن. انهن مان يقين ٿين ته اهي سچا پچا تاريخي احوال آهن، پر اتي ئي ڪي ڳالهيون اهڙي نموني لکيل آهن، جي ڏند ڪٿائون پييون ڀانئجن. سگهو ئي معلوم ٿين ته ٻين ملڪن ۾ به تاريخ جي شروعات انهيءَ ريت ٿي هئي. پروفيسر مئڪڊونيل پنهنجيءَ جوڙيل سنسڪرت ساهت جي تاريخ ۾ ۽ ٻين ڪن يوروپي عالمن به پنهنجي ليکن ۾ پهريائين ائين پئي ڄاڻايو ته آڳاٽن آرين کي ”تاريخ“ جوڙڻ جو هنر هئوئي ڪونه، پر پوءِ جيڪي حقيقتون مليون، تن مان ظاهر ٿيو، ته اڳي هندستان، ايران، يونان ۽ ٻين هنڌ تاريخ، جاگرافي، کگول وديا، جوتش وغيره جون ڳالهيون، آکاڻين جي نموني لکندا هئا، ته ماڻهن کي ياد ڪرڻ سوليون ٿين.
حوالا
زمرو:تاريخ زمرو:مذهب زمرو:ٻولي خاندان زمرو:ٻوليون زمرو:ڀارت
ديوو، آئيوري ڪوسٽ
ديوو آئيوري ڪوسٽ جي ڏاکڻي پاسي واقع گوھ جيبوئا ضلعي ، لوھ جيبوئا ريجن ۾ واقع شھر ۽ ان ضلعي ۽ ريجن جي صدر مقام ھجڻ سان گڏوگڏ ديوو ڪميون ۽ ديوو سب پريفيڪچر جو پڻ صدر مقام آهي. 2014 جي مردم شماري مطابق ھن شھر جي آدمشماري 179,455 ھئي اھڙي طرح اھو ملڪ جو ڏھون نمبر وڏو شھر ھيو. ھتان جي شھرين کي ايئرپورٽ جي سھولت پڻ ميسر آهي. 1997 کان 2011 تائين ديوو شھر ڏکڻ بانڊاما جو پڻ صدر مقام ھيو
شوال
شوال اسلامي ڪيلينڊر جو ڏھون مھينو آھي۔ ان کي شوال المڪرم بہ چيو ويندو آھي۔ ھن مھيني جي پھرين تاريخ تي مسلمان عيد الفطر ملھائيندا آھن۔ لفظ شوال عربي جو لفظ آهي ۽ شال لفظ مان نڪتل آهي جنھن جي معني آهي کڻڻ. ان مھيني اٺ جي مادي ڍڪي ٿيندي آهي. شوال ۾ مسلمان ڇھ نفلي روزا پڻ رکندا آهن جيڪي عيدالفطر کانپوءِ رکيا ويندا آهن. ان لاءِ ھڪ واضع حديث پڻ آهي تہ رمضان جي روزن بعد اھي لاڳيتو ڇھ روزا رکڻ سڄي سال جو روزا رکڻ جي برابر آهي.
زمرو:اسلامي اصطلاح زمرو:اسلامي ڪئلينڊر جا مھينا
جمادي الثاني
جمادي الثاني اسلامي ڪيلينڊر جون ڇھون مھينو آھي۔ ان تي اھو نالو اسلام جي آمد کان اڳ جو مليل آهي. ھي مھينو جماد الاول مھيني کان پوء اچي پيو تنھن ڪري ان تي جمادي الثاني نالو رکيو ويو. ان کي جمادالآخر مھينو پڻ سڏيندا آهن. جماد الاول تي اھو نالو ان ڪري پيو جو ان مھيني سخت سردي شروع ٿيندي ھئي جنھن ۾ پاڻي ڄمي پوندو ھيو. جماد جي معني پاڻي جو ڄمي برف ٿيڻ آھي. ان ٿڌ واري موسم جو ٻيون ۽ آخري مھينو تنھنجي ڪري جماد الاول جي نسبت سان جمادالثاني پئجي ويو جيڪو ھر سال سياري جي پڇاڙي ۾ ايندو هو.شروع ۾ 2 ھجري کان اڳ ھر ٽئين سال ھڪ مھينو وڌائي ان سال کي تيرھن مھينن جو ڪيو ويندو ھو، جنھن سان قمري ۽ شمسي سال جي وچ ۾ ھر سال ٿيندڙ 10 ڏينھن جو فرق ختم ٿي ويندو هو. تنھن ڪري ھي مھينو ھر سال ان ساڳي بھار جي موسم ۾ ايندو ھيو پر سن 2 ھجري ۾ سورة التوبة جي آيت نمبر 36 نازل ٿيڻ کان پوء (جنھن ۾ سال ۾ صرف ٻارھن مھينن کي لازمي ڪيو ويو) ان تيرھين مھيني شامل ڪرڻ جو سلسلو بند ڪيو ويو جنھن ڪري صفر ھاڻي مستقل ان ساڳي سياري جي پڇاڙي جي موسم ۾ نہ ايندو آهي.
زمرو:اسلامي اصطلاح زمرو:اسلامي ڪئلينڊر جا مھينا زمرو:نامڪمل مضون
ايم بي ڪيو هاسٽل
ايم بي ڪيو ھاسٽل ايم بي ڪيو ھاسٽل اين اي ڊي يونيورسٽي ڪراچي ۾ بالخصوص ڇوڪرن لاء آھي.اھا ٻن بلاڪ تي مشتمل آهي. ھر ھاسٽل ۾ تقريبن ڏيڊ سئو ڪمرا آهن. جتي پڻ کاڌي پيتي جون شيون موجود آھن. ھر ڪمري ۾ ٽي شاگرد رھڻ جي گنجائش آهي. ھتي اوھان کي نہ صرف سنڌ بلڪه پاڪستان جي مختلف شهرن ۽ ٻين ملڪن جا شاگرد پڻ ڏسبا. ھاسٽل جي اندر آفيس آھي. جتي وارڊن، انچارج ۽ ٻيا ملازم رھائشي شاگردن جي لا۽ خدمتون سرانجام ڏيندا آهن. واڍو، بجلي جو مستري ۽ ٻيا عملا ھتي پڻ رکيل آھن. ھاسٽل جي حفاظت لا۽ سيڪيورٽي گارڊ ھوندا آھن. ھتي شاگرد رھي ڪري مختلف شيون سکڻ سان گڏوگڏ نوان دوست ٺاهيندا آهن.
وڪڙو (قمبر)
ديھ وڪڙو:  سنڌ جي ضلعي قمبر شهدادڪوٽ جي قمبر تعلقي جي ھڪ ديھ جو نالو آهي جيڪا وڪڙو تپي ۾ واقع آهي.
تاريخ
بورڊ آف روينيو سنڌ جي رڪارڊ ۾ موجود ھن ديھ جي 1893ع واري نقشي مطابق ھتي ڪوبه ڳوٺ واقع نہ ھيو، ۽ ان وقت اھا ضلعي شڪارپور جي ديھ ھئي بعد ۾ جڏهن لاڙڪاڻو ضلعو ٺھيو تي قمبر تعلقو ان ۾ شامل ڪيو ويو. ھاڻي ھن ديھ ۾ ڳوٺ فيض محمد چانڊيو، ڳوٺ سھراب خان چانڊيو ۽ ديھ نبي بخش چانڊيو واقع آھن.
جاگرافي
ديھ جي اتر ۾ ديھ ڪور حسن ۽ ديھ ڌيرو، اولھ م ديھ وارياسو، ڏکڻ م نوزمان جاگير ۽ ديھ فتوحل واھ ۽ اوڀر ۾ ديھ ڪور سليمان ۽ ديھ ڪڙيو مراد علي واقع آهن. ھن ديھ جي مڪمل روينيو سروي ٿيل آھي.
آبادي
2017 جي آدمشماري مطابق ھن ديھ جي ڳوٺن جي ڪل آبادي 1,687 ھئي جيڪا 306 خاندانن تي مشتمل ھئي. .
حوالا
زمرو:سنڌ جون ديھون
ڪلر سيدان
ڪلر سيدان پاڪستان جي صوبي پنجاب جي ضلعي راولپنڊي جي ھڪ ساڳي نالي سان تحصيل جو شھر ۽ صدر مقام آهي
شھر جو نالو
ھڪ روايت مطابق شھر جو نالو ڪلر سيدان ھڪ معزز شھري ڪلو شاھ جي نالي تان پيو. ٻي روايت مطابق ھتي ڪلو راء ۽ بيلا راء نالي ٻہ ڀائر ھيا جن مان ڪلو راء جي نالي تان ھن شھر جو نالو ڪلر سيدان پيو ۽ بيلا راء جي نالي تان ٻئي شھر بيول جو نالو پيو. ھڪ ٽين روايت مطابق ھتان جو جر کارو ھيو ۽ نلڪن مان کارو پاڻي نڪرندو ھو جيڪو اڄ تائين کارو آھي. زمين جي ان حالت جي ڪري علائقي کي ڪلر سڏڻ شروع ڪيو ويو ۽ شھر جو نالو ڪلر سيدان پئجي ويو.
مردم نگاري
ھتي جون اھم ذاتين ۾ ملڪ اعواڻ، قريشي، گکر، گجر، مغل، سيد ، جسيال ڪنيال راجپوت، ھاشمي راجپوت، چوڌري راجپوت شامل آهن.ھن شھر جا ڪافي ماڻھو يونائيٽيڊ ڪنگڊم ۾ رھن ٿا
سياحت جون جايون
ھن شھر ۾ بيدي محل، سانگني فورٽ ۽ فاروالا فورٽ گھمڻ جون جايون آھن.
تعليم
ھن شھر ۾ ڪافي تعليمي ادارا آهن جن ۾ پنجاب ڪاليج ڪلر سيدان، سپر ونگس ڪاليج، گورنمينٽ ڊگري ڪاليج (ڇوڪرن لاءِ)، شاھين پبلڪ اسڪول ۽ ڪاليج، گورنمينٽ ڊگري ڪاليج (عورتن لاء)، گورنمينٽ بوائز ھاء اسڪول ڪلر سيدان، الائيڊ اسڪول، فوجي فائونڊيشن ماڊل اسڪول شامل آهن.
اھم شخصيتون
ھتان جي اھم شخصيتن ۾ سابق چيف آف آرمي اسٽاف، جنرل ٽڪا خان (1972–1976)، جنرل عبدالعزيز مرزا، چيف آف نيول اسٽاف ۽ سفير ۽ سپريم ڪورٽ جو سابق جج رٽائرڊ جسٽس سردار طارق مسعود شامل آهن.
ڇڄڙا (يو سي)
ڪائونسل
يونين ڪاؤنسل جو عملدار يو سي سيڪريٽري آھي جيڪو آفيس جو سمورو رڪارڊ رکندو آهي ۽ دفتري پيش رفت ڪندو آهي. ھن ڪائونسل جا چار جنرل ڪائونسلر آھن جن جي سڌي چونڊ ٿيندي آهي. ڪائونسل شادي يا نڪاح جي رجسٽريشن ، ڄمڻ ۽ مرڻ جي رجسٽريشن جو رڪارڊ رکندي آھي. 2015 جي بلدياتي اليڪشن م ھن يو سي مان چيئرمين نورالدين ڀٽو  ۽ وائيس چيئرمين ارشد علي ميمڻ چونڊجي آيا جيڪي آزاد اميدوار ھيا. ڪائونسل جي ڊسٽرڪٽ ڪائونسل ۾ نمائندگي لاء ڊسٽرڪٽ ڪائونسل جو ھڪ علحده ميمبر سڌي ريت چونڊيو ويندو آهي. ھن ڪائونسل مان 2015 جي بلدياتي اليڪشن م ڳوٺ ڇڄڙا جو ياسر عرفات ڀٽو ڊسٽرڪٽ ڪائونسل لاءِ ھن ڪائونسل مان ميمبر چونڊيو ويو.
ڪائونسل ۾ آبادي ۽ سھولتون
ھي يو سي قمبر شھر جي لاڙڪاڻي شھدادڪوٽ روڊ واري باء پاس لڳ واقع آهي. ھتي پيئڻ لاء رڳو جر جو پاڻي ميسر آهي. ھن يو سي جون زرعي زمينون اپت واريون، زرخيز ۽ آباد آھن.
ذوالقعد
ذوالقعد اسلامي ڪيلينڊر جو يارھون مھينو آھي۔ ھن مھيني جو اھو نالو اسلام جي آمد کان اڳ پيو ھيو. ذوالقعد جي معني آهي ڪنھن جاء تي ويھڻ. ان تحريم واري مھيني ۾ جنگ منع ھئي تنھنڪري ان جو مطلب اھو ھوندو ھو تہ لڙائي بند ڪري ويھي رھڻ. ان مھيني ۾ ماڻھو حج جي تياري ڪندا ھيا. ان مھيني کي اسلام کان اڳ هُواع ۽ ووَرْنَة پڻ سڏيندا هئا.
زمرو:اسلامي اصطلاح زمرو:اسلامي ڪئلينڊر جا مھينا
مهجبين قزلباش
مهجبين قزلباش (انگريزي: Mahjabeen Qazalbash، جنم: 1958ع ـ وفات: 26 فيبروري 2020ع) پشتو ٻوليءَ جي مشهور ڳائڻي هئي. هن سنڌي، اردو، هندڪو، سرائڪي ۽ اردوءَ ۾ به خوبصورت گيت ڳايا. هن فارسيءَ ۽ ترڪي ٻوليءَ ۾ پڻ پنهنجا سر وکيريا. کيس پنهنجي مٺڙي آواز ۽ من موهيندڙ گائڪيءَ سبب ”سرحد جي بلبل“ ڪوٺيو ويندو هو.
ذاتي زندگي
مهجبين قزلباش جو جنم 1958ع ۾ پشاور ۾ ٿيو. سندس وڏا اصل ۾ ايراني هئا. مهجبين جو ڏاڏو ايران ڇڏي اچي افغانستان ۾ رهيو، اڳتي هلي هن جي مائٽن پشاور جا وڻ اچي وسايا. مھجبين جو ننڍپڻ پشاور ۾ ئي گذريو. سندس اصل نالو ثريا بيگم هو. هن 13 سالن جي ننڍڙي ڄمار ۾ ڳائڻ شروع ڪيو. هوءَ اورڪزئي قبيلي سان واسطو رکندڙ فلمي اداڪار امان اللّٰہ  خان عرف ائمل خان سان شاديءَ جي ٻنڌڻن ۾ ٻڌل هئي. کيس ٻه پٽ ۽ هڪ ڌيءَ جو اولاد هو. کيس ڇھ ڀائر ۽ هڪ ڀيڻ هئي. سندس ڀيڻ جو نالو شاهين قزلباش هو.
فن جو سفر
مهجبين 13 سالن جي ننڍڙي ڄمار ۾ ڳائڻ شروع ڪيو.پنهنجي خوبصورت آواز ۽ سر تار جي سڃاڻپ سببان ٿوري ئي عرصي ۾ مشهوري ماڻڻ ۾ ڪامياب ٿي وئي. ريڊيو پاڪستان پشاور کان هن فني زندگيءَ جي شروعات ڪئي. سندس پشتو ڳايل گيت ٻڌندڙن ۾ ڪافي مقبول ٿي ويا. بعد ۾ هن ٻين ٻولين ۾ به پنهنجي آواز جو جادو جاڳايو. هن ڪيترين ئي فلمن لاءِ به گيت ڳايا. هن جا ڳايل سنڌي گيت به ڪافي مقبول آهن. خاص طور تي مرحوم شمشيرالحيدريءَ جو گيت ”تون ياد وري آئين“ هن انتهائي خوبصورتيءَ سان ڳايو آهي.
وفات
عمر جي آخري حصي ۾ کيس دل جي تڪليف ٿي پئي. 2015ع ۾ کيس پهريون دل جو دورو پيو. دل جي مرضن جي مشهور ماهر ڊاڪٽر عدنان گل سندس اينجيوگرافي ڪئي. آخرڪار هن 26 فيبروري 2020ع تي پشاور ۾ دم ڌڻيءَ حوالي ڪيو.
وڪي ڊيٽا
وڪيڊيٽا وڪيميڊيا فائونڊيشن جي تعاون سان علمي بنياد تي ڪم ڪندڙ ھڪ ويب سائيٽ آھي. اھا وڪيميڊيا جي وڪيپيڊيا جھڙن پروجيڪٽن جي لاء ۽ پبلڪ ڊومين جي اجازت ھيٺ ڪنھن ٻئي لاء کليل ڊيٽا تائين پھچڻ جو ھڪ عام ذريعو آهي. اھا ويبسائٽ ميڊيا فائلن محفوظ ڪندڙ وڪيميڊيا ڪامنز وانگر آھي. ان جي کليل ڊيٽا ۾ محفوظ ڪيل فائل مفت ۾ سڀني جي لاء ھر گھڙي دستياب ھوندا آھن. ھي ويبسائٽ وڪي بيس  جي سافٽويئر جي پاور تي ڪم ڪندڙ آھي
بھادر خان ڏاھري
بهادر خان ڏاهري هڪ پاڪستاني سياستدان آهي جيڪو سنڌ جي صوبائي اسيمبلي جو ميمبر رهيو هو، مئي 2013 کان مئي 2018 تائين.
شروعاتي زندگي ۽ تعليم
هو دولت پور، سنڌ ۾ 22 نومبر 1966 ع تي ڄائو هو.
ھن ايم بي بي ايس جي بيچلر ڊگري لياقت ميڊيڪل يونيورسٽي مان حاصل ڪئي.
سياسي پسمنظر.
هو پاڪستان جي عام چونڊ 2013 ۾ صوبائي اسيمبليء جي چونڊيل پي ايس 28 شھيد بينظير آباد پاڪستان پيپلز پارٽي جي ٽڪيٽ تي چونڊيو ويو
حوالو
زمرو:پاڪستان پيپلز پارٽي جا سياستدان زمرو:جيئرا ماڻهو زمرو:1966ع جون پيدائشون زمرو:سنڌ اسيمبلي جا ميمبرَ زمرو:سنڌي ماڻهو زمرو:سنڌي ماڻهون زمرو:نوابشاه جون شخصيتون زمرو:ڏاھري زمرو:نوابشاهه ضلعي جا سياستدان
سلانوالي
سلانوالي پاڪستان جي صوبي پنجاب جي ضلعي سرگوڌا جو ھڪ شھر ۽ ان ساڳي نالي سان تحصيل جو صدر مقام آھي ھي شھر سرگوڌا جي ڏکڻ طرف فاروقا شھر کان 13 ڪلوميٽرن تي واقع آهي.ھتان جي آبادي مسلمان ۽ ٻولي پنجابي آھي. شھر جي چوڌاري زرخيز زمينون آھن جتي ڪمند ، ڪڻڪ ، ڪپھ، تيلي ٻجن جا فصل ٿين ٿا. نارنگين جا باغ پڻ واقع آھن. ھي شھر سائٽرس ميون جھڙوڪ نارنگي، ڪينو ۽ ليمن جي واپار لاءِ بہ مشھور آھي.
تاريخ
ھن شھر برٽش انڊيا جي دؤر ۾ اوڻويھين صدي جي آخر ۾ ترقي ڪئي ۽ شھر زرعي منڊي بڻيو جتي زرعي جنسن جو ٻڌو واپار ٿيندو ھو. شھر جي پاسي ۾ ريلوي اسٽيشن جي قيام بہ ھن شھر جي معيشت ۾ واڌارو آندو. ھتي کتري نسل وارا ھندو ۽ سک پڻ رھندا ھئا پر پاڪستان جي قيام بعد انھن جي آبادي ھتان لڏي انڊيا جي رياست ھريانہ جي شھر ڪرنال منتقل ٿي ويا ۽ انھن جون ملڪيتون ھريانہ جي ڪرنال واري پاسي کان لڏي آيل کتري مسلمان شيخن کي مليون جيڪي ھجرت ڪري آيا ھئا.ھتان جي ٻھراڙيءَ جا جٽ سک انڊيا لڏي ويا انھن جي جاءِ تي راجپوت، آرائين، کوکر، پنجابي شيخ، گجر ، ڊوگر ۽ مسلمان جٽ ھن شھر جي اردگرد ڳوٺن ۾ لڏي اچي آباد ٿيا.
صوفي بزرگ
ھن شھر ۾ پير محمد برخدار گيلاني قادري جي درگاھ واقع آهي جتي ان جو عرس پڻ ملھايو ويندو آهي.
ذوالحج
ذوالحج اسلامي ڪيلينڊر جو ٻارھون ۽ آخري مھينو۔ ان مھيني تي اھو نالو اسلام جي آمد کان اڳ پيو ھو. ان مھيني پوري عربستان مان ماڻھو مڪي ۾ حج ڪرڻ ايندا هئا. اھو مھينو اسلام کان اڳ بہ تحريم وارو مقدس مھينو سمجھيو ويندو ھو جنھن ۾ جنگ يا لڙائي منع ٿيل ھوندي ھئي.
وفاتون
18 ذوالحج 35ھ بروز جمعو - حضرت عثمان جي شھادت-
حوالا
زمرو:اسلامي اصطلاح زمرو:اسلامي ڪئلينڊر جا مھينا
فلسنڌ-قومن جو زوال
فلسنڌ-قومن جو زوال (Palesindh- Downfall Of the nations) ايس بي اي وائن (SBAVine) پاران تيار ڪيل اردو ٽيلي فلم آهي، جنھن ۾ فلسطين تي يھودين جي قابض ھجڻ جي روشنيءَ ۾ سنڌ کي ڌاري آبادڪاري جي بنا ڪنھن قانوني منظوري جي سنڌ سان ناانصافين متعلق ھڪ اھم پيغام ڏنو ويو آهي.
ڪهاڻي
هن فلم جي ڪهاڻي فلسطين ۾ يهودي آبادڪاري جي پسمنظر ۾ سنڌ تي ڌاري آبادڪاري جي حوالي سان آهي.
ٻاهريان ڳنڍڻا
زمرو:فلمون
شمر
شمر بن ذي الجوشن العامري، عام طور تي شمر جي نالي سان سڃاتو وڃي ٿو، ڪوفي جو هڪ عرب فوجي ڪمانڊر هو جنهن لاءِ مشهور آهي ته هن 680 ۾ ڪربلا جي جنگ ۾ اسلامي پيغمبر محمد جي ڏوهٽي حسين ابن علي کي قتل ڪيو.
حالات زندگي
شمر جي پيءُ جو نالو شرابيل (يا عاس) ذي الجوشن بن قرط الور بن عمرو هو. شرابيل اسلامي پيغمبر محمد جو هڪ ساٿي هو ۽ مسلمانن جي عراق ۾ فتح کان پوءِ ڪوفي ۾ آباد ٿيو. هي بنو ڪلاب جي معاويه الدباب قبيلي مان هو جيڪا بنو امير جي قيسي شاخ هئي. شمر اصل ۾ علي (حڪومت 656–661 ) جو حامي هو ۽ سفين جي جنگ ۾ معاويه، شام جو گورنر ۽ مستقبل ۾ اموي خلافت جو بنياد وجھندڙ، جي خلاف وڙهيو جتي هن کي مٿي ۾ زخم لڳو. پر بعد جي زماني ۾ هو اموين جو حامي ٿي ويو. جڏهن ڪوفي جي گورنر زیاد ابن ابيهي 671 ۾ غداري جي الزام ۾ علوين جي حامي حجر ابن عدي کي گرفتار ڪيو ته شمر حجر جي خلاف گواهي ڏيندڙن ۾ شامل هو.
680ع ۾ ڪوفي جي علوي حامين جي خطن جي جواب ۾، جن ۾ درخواست ڪئي وئي هئي ته هو اموي خلافت جي خلاف قيام ۾ سندس اڳواڻي ڪري، محمد جي ڏوهٽي ۽ خليفي علي جي پٽ حسين ابن علي پنهنجي سوٽ مسلم ابن عقيل کي ڪوفي ڏانهن موڪليو ته  جيئن هو ڪوفي جي حالات جو جائزو وٺي سگھي. ان وقت ڪوفي جي ٻين قبائلي سردارن سان گڏ شمر به گورنر عبيدالله ابن زیاد جي انهيءَ بغاوت کي دٻائڻ مدد ڪئي. ٿوري وقت کانپوءِ حسين عراق ۾ پهچي ويو پر کيس ڪوفي کان ٻاهر ڪربلا جي ريگستان ۾ روڪيو ويو. شمر لاءِ مشهور آهي ته جڏهن ابن زیاد حسين طرفان پيش ڪيل امن جي تجويز تي راظپو ظاهر ڪيو ته ان وقت شمر ان تجويز جي مخالفت ڪئي ۽ ابن زیاد کي قائل ڪيو ته حسين کي طاقت سان زير ڪرڻ گهرجي. نتيجتي ۾ ابن زياد شمرکي ان حڪمنامي سان ڪربلا موڪليو ته حسين کي بيعت ڪرڻ تي راضي ڪيو وڃي ۽ جي هو اها آڇ رد ڪري ته ان صورت ۾ کيس قتل ڪيو وڃي. جنگ کان هڪ ڏينهن اڳ شمر حسين جي ٽن ڀائرن، جن ۾ عباس بن علي به شامل هو، کي امان ڏيڻ جي آڇ ڪئي ڇو جو سندن والده ام البنين شمر جي قبيلي مان هئي. هنن اها آڇ رد ڪري ڇڏي ڇاڪاڻ ته حسين کي ڪنهن به قسم جي امان جي پيشڪش نه ڪئي وئي هئي. جنگ واري ڏينهن (10 آڪٽوبر) تي شمر اموي فوج جي کاٻي ونگ جي ڪمان ڪئي. فوج جي ڪمانڊر عمر بن سعد جي حڪم تي شمر حسين جي ساٿين جي خيمن کي باهه ڏئي ڇڏي ۽ خود حسين جي ذاتي خيمي کي به جلائڻ جو ارادو پئي رکيائين پر کيس ائين ڪرڻ کان سندس پنهنجي ئي همراهن روڪي ڇڏيو.
تقريبن سڄو ڏينهن ويڙهه جاري رهڻ کان پوءِ حيسن جا اڪثر ساٿي مارجي ويا پر اموي سپاهين خود حسين کي مارڻ کان ڪيٻايو پئي. شمر ھن کي قتل ڪرڻ جي ترغيب ڏيندي چيو: ”اڙي شرم ڪيو! توهان هن جو انتظار ڇو ڪري رھيا آھيو؟ ھن کي ماريو، شل توھان جون مائرون توھان کان محروم ٿين!“ شمر پوءِ آخري حملي جي اڳواڻي ڪئي. ڪجهه تاريخي اخبار جي مطابق شمر ئي بالآخر حسين کي قتل ڪيو ۽ سندس سر قلم ڪيو، جڏهن ته ڪجهه ٻين اخبار مطابق اهو ڪم سنان ابن انس نالي شخص ڪيو. بعد ۾ شمر حسين جي آخري بچيل پٽ علي زين العابدين کي قتل ڪرڻ جي ڪوشش ڪئي پر ابن سعد کيس روڪي ورتو. ان کان پوءِ شمر مقتولن جي سسين کي ڪوفي ڏانھن کڻي ويندڙ قافلي جي اڳواڻي ڪئي. بعد ۾ هو قيدين سان شام تائين گڌ ويو. هن لاءِ چيو ويو آهي ته هو پنهنجي آخري عمر ۾ پنهنجي ڪيل ڪمن تي پشيمان هيو.
مختار الثقفي جي حڪومت دوران، جنهن آڪٽوبر 686 ۾ ڪوفي تي قبضو ڪيو هو، شمر انهن باغين مان هو جن مختار جي حڪومت کي ڪيرائڻ جي ڪوشش ڪئي. بغاوت جي ڪچلجڻ بعد شمر صدامه ڏانهن فرار ٿيو، جيڪو ڪوفي ۽ بصري جي وچ وارو هنڌ هو. مصعب بن الزبير ان وقت بصرا جو حاڪم هيو ۽ شمر هن کي خط لکي مدد جي درخواست ڪئي. ابو عمرا ڪيسان جي اڳواڻيءَ ۾ مختار جي سپاهين خط پڪڙي ورتو ۽ شمر جي روپوشي جي جڳھ بي نقاب ٿي وئي. شمر کي پڪڙيو ويو ۽ قتل ڪيو ويو. ٻين اخبار جي مطابق هو زخمي ٿي پيو ۽ مختار ڏانهن موڪليو ويو، جنهن پوءِ کيس قتل ڪري ڇڏيو.
اولاد ۽ پونئير
شمر جي قتل کان پوءِ سندس پٽ ڪوفو ڇڏي جزيره ۾ آباد ٿيا. شمر جي پوٽو سميل بن حاتم ان اموي لشڪر ۾ هڪ ڪمانڊر هو جيڪو بلج ابن بشر جي اڳواڻي ۾ 742ع ۾ اتر آفريڪا جي بربر بغاوت جي خلاف موڪليو ويو هو. هو بعد ۾ ڪلابي لشڪر جو سربراه ٿيو۽ الأندلس ۾ آباد ٿيو.
قومي سياست
قومي سياست:
ڪنھن بہ ملڪ جي داخلي سياست کي چئبو آهي جنھن جو محور ۾ رياست جي شھرين جو بھترين معيار زندگي، بنيادي حقن جو تحفظ،  جھالت جو خاتمو، سماجي انصاف، زراعت ء صنعت جي ترقي ۽ سڌارا،  علائقائي تعصب جو خاتمو، اقليتن جو تحفظ، جمھوري ۽ بلدياتي ادارن جي ترقي، منصفاڻو معاشي نظام،  حب الوطني جو جذبو،  امن امان ۽ ٻيا فلاحي ڪم اچي وڃن ٿا. ھر ملڪ م سياسي حڪمت عمليون پنھنجي پنھنجي حالات مطابق ھونديون آھن. ھن سياست جو اھم عنصر عام راء آھي.
15 ربيع الاول
موڪلون ۽ ڏڻ
زمرو:ربيع الاول